Θέμα: Modern Greek Language (Secondary School)
Ερώτηση: Οι συνέπειες της πανδημίας. Η πανδημία αλλάζει τις πόλεις. Μειώνει, λόγω τηλεργασίας, τους χώρους γραφείων, μεταβάλλει τους τρόπους που μετακινούμαστε και οργανώνουμε την καθημερινότητά μας. Αν ο κορωνοϊός παραμείνει για μεγάλο διάστημα, τα μεγάλα αστικά κέντρα που αποτελούν τόπους επιχειρηματικών δραστηριοτήτων, εμπορίου, μεταφορών, εργασίας, κατοικίας, αναψυχής θα ερημώσουν, ενώ οι παρεμβάσεις, τα μέτρα, δηλαδή, για τον περιορισμό της διασποράς του ιού θα φέρνουν νέες συνήθειες με απρόβλεπτες συνέπειες τόσο στην κοινωνική όσο και στην προσωπική ζωή μας. "Τη μεγάλη αλλαγή θα τη φέρει η τηλεργασία, η οποία σε συνθήκες πανδημίας αυξήθηκε από περίπου 10% το 2015 σε 40% με 50% σε παγκόσμια κλίμακα σήμερα. Επειδή έχει μεγάλα οικονομικά πλεονεκτήματα, πολλές επιχειρήσεις θα παραμείνουν σε αυτό το μοντέλο και μετά την πανδημία, φέρνοντας μεγάλες μεταβολές στους χώρους εργασίας. Δεν θα χρειάζονται τόσο μεγάλοι χώροι γραφείων, κάποιες επιχειρήσεις θα μετακινηθούν σε χώρους μικρότερης δαπάνης λειτουργίας και ευνοϊκότερου κόστους απόκτησης, εκτός κέντρου" σημειώνει ο Νίκος Κομνηνός, ομότιμος καθηγητής αστικής ανάπτυξης στο Αριστοτέλειο Πανεπιστήμιο Θεσσαλονίκης. Την ίδια άποψη έχει και η αρχιτέκτων-πολεοδόμος κα Άσπα Γοσποδίνη, καθηγήτρια στο Πανεπιστήμιο Θεσσαλίας. "Μετά την ικανοποιητική απόδοση της τηλεργασίας στελεχών και υπαλλήλων στη διάρκεια του lockdown, μεγάλες εταιρείες τεχνολογίας και διεθνείς γίγαντες όπως το Facebook, Twitter, Google, Universal Music κ.ά. προωθούν πλέον την τηλεργασία σε μόνιμη βάση, βεβαίως με μειώσεις στους μισθούς των εργαζομένων. Εάν το μοντέλο υιοθετηθεί και από εταιρείες άλλων κλάδων στον τριτογενή τομέα της οικονομίας, όπως Τράπεζες, ασφαλιστικές εταιρείες, εμπορικές εταιρείες με πωλήσεις προϊόντων και υπηρεσιών μέσω Διαδικτύου, η δομή των πόλεων σταδιακά θα αλλάξει.". Διασκευασμένο κείμενο για τις ανάγκες της εξέτασης. https://www.kathimerini.gr/world/1092110/oi-poleis-sti-m-c-meta-covid-epochi/. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου:. Από το 2015 έως σήμερα η τηλεργασία αυξήθηκε σε ποσοστό περίπου 40% με 50% στην παγκόσμια αγορά.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0